Ulla fyrstasjon ligger på Kværnholmen ved Haramøya omgitt av et steinete kulturlandskap. Fyrstasjonen ble opprettet i 1874 og er et ledfyr. Ulla var opprinnelig et lite fiskefyr og ble senere forbedret med sterkere lys. Bebyggelsen med bolig og uthus ligger harmonisk samlet i landskapet med fyrtårnet et stykke unna. Fyrstasjonen ble bombet i 1944 og fikk store skader. Fyret og boligen brant ned til grunnen, men ble gjenreist i 1950. Uthuset, fjøset og naustene fra før gjenreisningen i 1950 er likevel bevart.
Innenfor fredningsområdet er det foruten bygningene kulturminner som hvitmalt levegg i tre, betongtrapper, rødmalt stangjernsrekkverk, betongbelagt gardsplass og landing i betong med kran. Fyrstasjonen ble automatisert og avfolket i 1975.
15 (Fredning av bygninger, anlegg m.v. fra nyere tid)